Redovnim pregledima protiv raka dojke
Nesrazmeran broj smrtnih slučajeva biće u zemljama u razvoju u kojima se rak dojke najčešće otkriva prekasno 
Rak dojke je drugi po redu najčešći oblik raka kod žena u Sjedinjenim Državama, a vodeći je uzrok smrtnosti žena u Latinskoj Americi. Studija univerziteta Harvard pokazala je da je više od polovine, od 450 hiljada osoba koje su umrle od raka dojke prošle godine, živelo u zemljama u razvoju. Ipak stručnjaci kažu da je mnoge od ovih smrtnih slučajeva bilo moguće izbeći da je kancer ustanovljen na vreme. Američko udruženje za borbu protiv raka navodi da 98 odsto pacijenata sa rakom dojke preživi kada je rak ustanovljen na vreme. Trenutno, mamografski pregled je najbolja tehnika za praćenje. Doktorka Lora Šepardson je stručnjak za žensko zdravlje na Klivlendskoj klinici. Doktor Elmer Huerta iz Vašingtonskog bolničkog centra imao je brojne pacijente pripadnike hispanske zajednice. On kaže da mnoge latino i južnoameričke zajednice nemaju aparate za mamografske preglede i da generalno nema dovoljno informacija o toj bolesti. Feliša Nol, koja predvodi program za istraživanje raka na univerzitetu Harvard kaže da bi žene trebalo da budu pregledane zbog sumnjivih grudvica mnogo češće. Ona kaže da bi takodje trebalo smanjiti troškove te procedure tako što će biti obučavano lokalno osoblje. Doktorka Šepardson kaže da žene moraju da budu informisane. Ona dodaje da biti dobro informisan podrazumeva prevazilaženje mitova. Jedan od najvećih je, kaže ona, ideja da je svaka sumnjiva grudvica znak raka. Doktorka Šepardson kaže da mnogi ljudi nisu svesni da medicinska porodična istorija moze da bude faktor. Statistički podaci pokazuju da žene koje su imale bliske srodnike koji su imali rak dojke imaju mnogo veće šanse da ga i same dobiju. Neki ljudi misle da je rak dojke zarazan, a nije, ili da kod muškaraca ne može da se razvije rak dojke, a može. Doktorka Šepardson kaže da takodje postoji pogrešno mišljenje da mamogram može da izazove širenje raka zbog zračenja. Ipak, najopasnija stvar kada je reč o raku dojke je njegova tiha priroda. On ne pričinjava bol dok raste, tako da se pojavljuje kao iznenadjenje. Mnogi stručnjaci preporučuju da sve žene, počevši od svoje 40. godine treba da obavljaju redovne mamografske preglede, a neki lekari čak smatraju da bi i devojke od 20 godina trebalo da imaju redovne godišnje preglede.